CELEX: 21999D0204(16)
Language: el
Date: 1998-06-03 00:00:00
Title: Απόφαση της Μεικτής Επιτροπής του ΕΟΧ αριθ. 54/98 της 3ης Ιουνίου 1998 για την τροποποίηση του πρωτοκόλλου 31 της συμφωνίας ΕΟΧ, για τη συνεργασία σε συγκεκριμένους τομείς εκτός από αυτούς που αφορούν τις τέσσερις ελευθερίες

Avis juridique important

|

21999D0204(16)

Απόφαση της Μεικτής Επιτροπής του ΕΟΧ αριθ. 54/98 της 3ης Ιουνίου 1998 για την τροποποίηση του πρωτοκόλλου 31 της συμφωνίας ΕΟΧ, για τη συνεργασία σε συγκεκριμένους τομείς εκτός από αυτούς που αφορούν τις τέσσερις ελευθερίες  

Επίσημη Εφημερίδα αριθ. L 030 της 04/02/1999 σ. 0057 - 0057

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 54/98 της 3ης Ιουνίου 1998 για την τροποποίηση του πρωτοκόλλου 31 της συμφωνίας ΕΟΧ, για τη συνεργασία σε συγκεκριμένους τομείς εκτός από αυτούς που αφορούν τις τέσσερις ελευθερίεςΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως τα άρθρα 86 και 98,Εκτιμώντας:ότι το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 10/94 (1) 7ότι πρέπει να ενσωματωθεί στη συμφωνία η απόφαση αριθ. 616/96/ΕΚ του Ευρωπαϊκού Κοινοβουλίου και του Συμβουλίου, της 25ης Μαρτίου 1996, για την προσαρμογή της απόφασης αριθ. 1110/94/ΕΚ σχετικά με το τέταρτο πρόγραμμα-πλαίσιο επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση (2), καθώς και η απόφαση αριθ. 2535/97/ΕΚ του Ευρωπαϊκού Κοινοβουλίου και του Συμβουλίου, της 1ης Δεκεμβρίου 1997, για τη δεύτερη προσαρμογή της απόφασης αριθ. 1110/94/ΕΚ όσον αφορά το τέταρτο πρόγραμμα-πλαίσιο επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) (3),ΑΠΟΦΑΣΙΖΕΙ:Άρθρο 1 Στο δεύτερο εδάφιο του άρθρου 1 παράγραφος 5 του πρωτοκόλλου 31 της συμφωνίας, προστίθεται το ακόλουθο κείμενο:«, όπως τροποποιήθηκε από:- 396 D 0616: απόφαση αριθ. 616/96/ΕΚ του Ευρωπαϊκού Κοινοβουλίου και του Συμβουλίου, της 25ης Μαρτίου 1996 (ΕΕ L 86 της 4. 4. 1996, σ. 69),- 397 D 2535: απόφαση αριθ. 2535/97/ΕΚ του Ευρωπαϊκού Κοινοβουλίου και του Συμβουλίου, της 1ης Δεκεμβρίου 1997 (ΕΕ L 347 της 18. 12. 1997, σ. 1)».Άρθρο 2 Η παρούσα απόφαση αρχίζει να ισχύει από την 4η Ιουνίου 1998, υπό την προϋπόθεση ότι έχουν διαβιβαστεί στη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 3 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 3 Ιουνίου 1998.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 253 της 29. 9. 1994, σ. 32.(2) ΕΕ L 86 της 4. 4. 1996, σ. 69.(3) ΕΕ L 347 της 18. 12. 1997, σ. 1.